
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 896 

~~ ~~ 20 Σεπτεμβρίου 1996 


ΥΠΟΥΡΓΙ ΚΕΣ ΑΠΟΦΑΣΕΙΣ ΚΑ Ι ΕΓΚΡΙΣΕΙΣ 

Αρ. 31521 

Εγκριση Εσωτερικού Κανονισμού Οργάνωσης της ΜΟ¬ 
ΝΑΔΑΣ ΟΡΓΑΝΩΣΗΣ της ΔΙΑΧΕΙΡΙΣΗΣ του ΚΟΙΝΟΤΙ¬ 
ΚΟΥ ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) Α.Ε. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Εχοντας υπόψη: 

1. Τις διατάξεις: 

α) Του Ν. 2372/96 περί «συστάσεως φορέων για την ε¬ 
πιτάχυνση της αναπτυξιακής διαδικασίας και άλλες δια¬ 
τάξεις» (ΦΕΚ 29/τ.Α728-2-96) και ειδικότερα το «Αρθρο 
τρίτο» αυτού, το οποίο αποτελεί το καταστατικό της 
Μ.Ο.Δ. 

β) Του άρθρου 27του Ν. 2081/1992 (ΦΕΚ 154 Α/92), με 
το οποίο προστέθηκε άρθρο 29Α στον Ν. 1558/85 (ΦΕΚ 
137/Α/85) «Ελεγχος των δαπανών που προκαλούν οι κα¬ 
νονιστικές διοικητικές πράξεις». 

2. Την απόφαση αρ. πρωτ. 25861/ΔΕΦΕ 1437/22-7-96 
για τη συγκρότηση της Επιτροπής Παρακολούθησηςτου 
προγράμματος Τεχνικής Βοήθειας του Κ.Π.Σ. 

3. Την από 29-8-96 πρόταση του Κανονισμού Εσωτερι¬ 
κής Οργάνωσης της Μ.Ο.Δ. του προέδρου του Δ.Σ. κ. Κ. 
Μανιατόπουλου. 

4. Την από 30-8-96 επιστολή του Υφυπουργού Εθνικής 
Οικονομίας (Α. Π. 1571) προς την Ευρωπαϊκή Επιτροπή με 
την οποία παρέχεται η έγκριση του ΥΠ.ΕΘ.Ο. στον ως ά¬ 
νω Κανονισμό και ζητείται βάσειτης γραπτής διαδικασίας 
η έγκριση της Ευρωπαϊκής Επιτροπής. 

5. Την από 4-9-96 απάντηση της Ευρωπαϊκής Επιτρο¬ 
πής με την οποία παρέχεται η σύμφωνη γνώμη της. 

6. Την από 6-9-96 εισήγηση του Υφυπουργού κ. X. Πά- 
χτα (αρ. πρωτ. 1606/6-9-96) προς τον Υπουργό Εθνικής 
Οικονομίας, αποφασίζουμε: 

Εγκρίνεται ο ΕΣΩΤΕΡΙΚΟΣ ΚΑΝΟΝΙΣΜΟΣ της ΜΟΝΑ¬ 
ΔΑΣ ΟΡΓΑΝΩΣΗΣ της ΔΙΑΧΕΙΡΙΣΗΣ του ΚΟΙΝΟΤΙΚΟΥ 
ΠΛΑΙΣΙΟΥ ΣΤΗΡΙΞΗΣ (Μ.Ο.Δ.) Α.Ε. 


ΚΑΝΟΝΙΣΜΟΣ ΕΣΩΤΕΡΙΚΗΣ ΟΡΓΑΝΩΣΗΣ ΤΗΣ ΜΟΔ 
ΑΡΘΡΟ 1 

ΠΕΡΙΕΧΟΜΕΝΟ ΚΑΝΟΝΙΣΜΟΥ 

Ο Κανονισμός Εσωτερικής Οργάνωσης της ΜΟΔ ορίζει 
την εσωτερική διάρθρωση των Υπηρεσιών της Εταιρείας, 
τα αναγκαία προσόντα και τους όρους πρόσληψης του 
π ροσωπικο ύ, την κατανομή του σε τμή ματα καθώς και την 
εξέλιξη και τον πειθαρχικό του έλεγχο. 

ΑΡΘΡΟ 2 

ΕΣΩΤΕΡΙΚΗ ΔΙΑΡΘΡΩΣΗ ΥΠΗΡΕΣΙΩΝ / 
ΟΡΓΑΝΩΤΙΚΗ ΔΟΜΗ 

1. Η ΜΟΔ διοικείται από εννεαμελές Διοικητικό Συμ¬ 
βούλιο, το οποίο λειτουργεί σύμφωνα με τις σχετικές δια¬ 
τάξεις για τις Ανώνυμες Εταιρείες. 

2. Ανώτατο εκτελεστικό όργανο της Εταιρείας είναι ο 
Γενικός Διευθυντής της, ο οποίος προσλαμβάνεται από 
το Διοικητικό Συμβούλιο διευθύνειτις εργασίες της, προϊ- 
σταταιτων υπηρεσιών της και συμμετέχει στις συνεδριά¬ 
σεις του Διοικητικού Συμβουλίου χωρίς δικαίωμα ψήφου, 
εισηγούμενος τα προς συζήτηση θέματα. 

3. Η ΜΟΔ συγκροτείται 

(α) Από Κεντρική Υπηρεσία εγκατεστημένη στην Αθήνα 

(β) Από Ομάδες Στελεχών τις οποίες συγκροτεί η Κε¬ 
ντρική Υπηρεσία και οι οποίες διατίθενται σε Φορείς Δια¬ 
χείρισης Προγραμμάτων που συγχρηματοδοτούνται α¬ 
πό την Ευρωπαϊκή Ενωση ή σε Φορείς με συντονιστικές 
ή εκτελεστικές αρμοδιότητες που αφορούν άμεσα πε¬ 
ρισσότερα του ενός προγράμματα, και παρέχουν προ¬ 
διαγεγραμμένες υπηρεσίες. Οι Ομάδες Στελεχών είναι 
δυνατόν να διατίθενται και σε Φορείς Υλοποίησης Μέ¬ 
τρων, Εργωνή Ενεργειώντωνπροηγουμένων Προγραμ¬ 
μάτων. 

Η Κεντρική Υπηρεσία της ΜΟΔ συγκροτεί, οργανώνει, 
καταρτίζει, εξοπλίζει, υποστηρίζει τις προηγούμενες Ο¬ 
μάδες Στελεχών και αξιολογεί τα αποτελέσματα από την 
δραστηριότητά τους. 

Εκτός από τις Ομάδες Στελεχών η ΜΟΔ σε ειδικές πε¬ 
ριπτώσεις, επαρκώς αιτιολογημένες, είναι δυνατόν να 
προσλαμβάνει και να διαθέτει σε Φορείς Υλοποίησης Ερ¬ 
γων / Ενεργειών και μεμονωμένα στελέχη. 




4. Η Κεντρική Υπηρεσία της ΜΟΔ διαρθρώνεται απο τις 

παρακάτω Υπηρεσίες οι Υπεύθυνοιτων οποίων υπάγονται 

άμεσα στο Γενικό Διευθυντή της Εταιρείας . 

(α) Τμήμα Επικοινωνίας 
(β) Τομέας Σχεδιασμού 
(γ) Τομέας Ανθρώπινου Δυναμικού 
(δ) Τομέας Παροχής Υποστήριξης 
(ε) Τμήμα Διοικητικό - Οικονομικό 
(στ) Γραμματεία Διοίκησης. 

Από τις ανωτέρω Υπηρεσίες, οι Τομείς καλύπτουν τις λει- 
του ργίες για την εκτέλεση των Προγ ραμμάτων Δράσης της 
ΜΟΔ ενώ οι υπόλοιπες καλύπτουν οριζόντιες λειτουργίες 
επικοινωνίας, υποδομής και υποστήριξής της Εταιρείας. 


(δ) Συστήματα παρακολούθησης της ένταξης των συγκε¬ 
κριμένων Εργων / Ενεργειών στα διάφορα Προγράμματα. 

(ε) Συστήματα παρακολούθησης και ελέγχου της προό¬ 
δου υλοποίησης κάθε Εργου / Ενέργειας των Προγραμ¬ 
μάτων (ρΓοίθΟί πηοηίΙΟΓίης) , έτσι ώστε να εξασφαλίζεται η 
υλοποίηση των Εργων / Ενεργειών, σύμφωνα με τα προ- 
βλεπόμενα σε ό,τι αφοράτο φυσικό τους αντικείμενο, τον 
χρόνο εκτέλεσης και το κόστος τους (παρακολούθηση 
προόδου υλοποίησης φυσικού αντικειμένου, απορρόφη¬ 
σης πόρων και χρόνου εκτέλεσης). 

(στ) Συστήματα παρακολούθησης και ελέγχου της προ¬ 
όδου υλοποίησης κάθε Προγράμματος Εργων / Ενεργει¬ 
ών (διαρθρωμένου σε Υποπρογράμματα και Μέτρα) με 
βάση οικονομικά στοιχεία και δείκτες υλοποίησης φυσι¬ 
κού αντικειμένου. 


ΑΡΘΡΟ 3 

ΑΡΜΟΔΙΟΤΗΤΕΣ ΚΕΝΤΡΙΚΗΣ ΥΠΗΡΕΣΙΑΣ ΤΗΣ ΜΟΔ 

1. Αρμοδιότητες Τμήματος Επικοινωνίας 
Το αντικείμενο εργασίας του Τμήματος Επικοινωνίας 
καλύπτει κάθε είδους δραστηριότητες διαμόρφωσης και 
προώθησης της ζήτησης των υπηρεσιώντης ΜΟΔ (ΡυόΙιο 
Μ 3 Γΐ<βΙίη 9 ) και επικοινωνίας με τους φορείς στους οποί¬ 
ους πρόκειται να παρασχεθούν υπηρεσίες από την Εται¬ 
ρεία έτσι ώστε να ενημερωθούν σωστά, να συναινεσουν 
και να υποστηρίζουν με εποικοδομητική συνεργασία το 
έργο της ΜΟΔ. Τέτοιες δραστηριότητες περιλαμβάνουν 
ενδεικτικά; 

(α) Δημοσιεύσεις σχετικές με την ίδρυση, τον σκοπό και 
τους στόχους της ΜΟΔ. 

(β) Σχεδίασμά και αποστολή εντύπων σχετικών με την ί¬ 
δρυση, τον σκοπό, τους στόχους και την μεθοδολογία 
δράσης της ΜΟΔ, προς τους Φορείς προς τους οποίους 
είναι δυνατόν να παρασχεθεί υποστήριξη εκ μέρους της 
Μονάδας. 

(γ) Οργάνωση ενημερωτικών συναντήσεων με τους Φο¬ 
ρείς προς τους οποίους είναι δυνατόν να παρασχεθεί υ¬ 
ποστήριξη εκ μέρους της ΜΟΔ. 

2. Αρμοδιότητες Τομέα Σχεδιασμού 
Το αντικείμενο εργασίας του Τομέα Σχεδιασμού καλύ¬ 
πτει τις εξής λειτουργίες; 

2.1 Λειτουργίες μέριμνας για τον σχεδίασμά και την α¬ 
νάπτυξη προτύπων. 

Ως πρότυπα εννοούνται τα κάθε είδους οργανωτικά συ¬ 
στήματα και τα αντίστοιχα για την υποστήριξή τους προϊ¬ 
όντα (εργαλεία) πληροφορικής, που είναι απαραίτητα για 
την ομοιογενή και αποτελεσματική παροχή υπηρεσιών 
προς τους Φορείς Διαχείρισης Προγραμμάτων που συγ- 
χρηματοδοτούνταιαπότην Ευρωπαϊκή Ενωση ή τους Φο¬ 
ρείς με συντονιστικές ή εκτελεστικές αρμοδιότητες που 
αφορούν άμεσα ένα ή περισσότερα προγράμματα, και 
την επίτευξη των γενικότερων στόχων της ΜΟΔ. Τέτοια 
πρότυπα περιλαμβάνουν ενδεικτικά; 

(α) Τεχνικά Δελτία και διαδικασίες υποβολής προτάσε¬ 
ων για την ένταξη Εργων / Ενεργειών σε Προγράμματα. 

(β) Συστήματα Ελέγχου εκπλήρωσης κριτηρίων για την 
ένταξη Εργων / Ενεργειών στα διάφορα Προγράμματα. 

(γ) Συστήματα Ελέγχου δυνατοτήτων και επάρκειας Φο¬ 
ρέων Υλοποίησης από απόψεως στελεχιακού δυναμικού 
και υλικοτεχνικής υποδομής. 


(ζ) Συστήματα ελέγχου της επιλεξιμότητας των δαπα¬ 
νών, που πραγματοποιούνται για την υλοποίηση των Ερ¬ 
γων/ Ενεργειών, και γενικά ελέγχου της τήρησης των κά¬ 
θε φύσης κανονισμών των Προγραμμάτων. 

(η) Συστήματα Πληροφόρησης των Επιτροπών Παρακο¬ 
λούθησης των Προγραμμάτων, και των Φορέων Διαχείρι¬ 
σης Προγραμμάτων ή Υλοποίησης των Εργων / Ενεργει¬ 
ών, στα πλαίσια των προηγουμένων Συστημάτων (α) έως 
και (ζ), έτσι ώστε να είναι δυνατή κυρίως η λήψη διορθωτι¬ 
κών αποφάσεων διαχείρισης των Προγραμμάτων. 

(θ) Συστήματα αξιολόγησης Προγραμμάτων Εργων / Ε¬ 
νεργειών σε όλες τις φάσεις της υλοποίησής τους (εκ των 
προτέρων, κατά την διάρκεια, έκτων υστέρων αξιολόγηση). 
(ι) Συστήματα (εργαλεία) πληροφορικής γιατην εξυπη- 

η ΓτπηπτίιΐνπΩοηνουυένων οργανωτικών Συυ II ιμάτων (α) 


έως και (θ). 

Οι σχετικές δραστηριότητες του Τομέα Σχεδιασμού δεν 
περιλαμβάνουν τον σχεδίασμά / ανάπτυξη των προτύπων 
μόνο με ίδιο δυναμικό, αλλά κυρίως την προδιαγραφή τους, 
την ανάθεση του σχεδιασμού / ανάπτυξης σε εξειδικευμέ¬ 
νους Μελετητές ή εμπειρογνώμονες (φυσικά ή νομικά πρό¬ 
σωπα), την παρακολούθηση του σχεδιασμού / ανάπτυξης 
και την τελική έγκριση και παραλαβή των προτύπων. 

2.2 Λειτουργίες μέριμνας για τον σχεδίασμά οργανωτι¬ 
κών αλλαγών με σύγχρονες μεθόδους για την επίλ,υση 
σχετικών προβλημάτων των Φορέων προς τους οποίους 
παρέχει υπηρεσίες η ΜΟΔ. 

Οι σχετικές δραστηριότητες του Τομέα Σχεδιασμού δεν 
περιλαμβάνουν τον σχεδίασμά των οργανωτικών αλλα¬ 
γών μόνο με ίδιο δυναμικό, αλλά κυρίως την προδιαγρα¬ 
φή τους, την ανάθεση του σχεδιασμού τους σε εξειδικευ- 
μένους Μελετητές ή εμπειρογνώμονες και την τελική έ¬ 
γκριση του σχεδιασμού. 

2.3 Λειτουργίες σχεδιασμού του αναγκαίου εξοπλισμού 
πληροφορικής. Περιλαμβάνονται δραστηριότητες διά¬ 
γνωσης αναγκών, εκπόνησης προδιαγραφών και αξιολό¬ 
γησης εξοπλισμού πληροφορικής για την εφαρμογή των 
προτύπων (βλ. προηγουμένως 2.1). 

2.4 Λειτουργίες Πληροφόρησης 

Περιλαμβάνονται δραστηριότητες σχεδιασμού, ανά¬ 
πτυξης και συνεχούς συντήρησης Τράπεζας πληροφο¬ 
ριών με στοιχεία απαραίτητα για την απρόσκοπτη και α¬ 
ποδοτική εκτέλεση των Προγραμμάτων Δράσης της 
ΜΟΔ. Τέτοια στοιχεία είναι ενδεικτικά; 

- Βασικά στοιχεία Προγραμμάτων που συγχρηματοδο- 
τούνται απάτην Ευρωπαϊκή Ενωση. 

-Στοιχεία των Φορέων, στους οποίους είναι δυνατόν να πα¬ 
ρασχεθούν υπηρεσίες με βάση τους στόχους της Μονάδας. 

- Στοιχεία νομικών ή φυσικών προσώπων, που διαθέ¬ 
τουν εξειδικευμένες γνώσεις και εμπειρία σε αντικείμενα 
που ενδιαφέρουν τους Τομείς Δράσης της ΜΟΛ και μπο¬ 
ρούν να αξιοποιηθούν από αυτήν. 

3. Αρμοδιότητες Τομέα Ανθρώπινου Δυναμικού 

Το αντικείμενο εργασίας του Τομέα Ανθρώπινου Δυνα¬ 
μικού καλύπτει τις εξής λειτουργίες : 

3.1 Λειτουργίες επιλογής των στελεχών που συγκρο¬ 
τούν την Κεντρική Υπηρεσία και τις Ομάδες Στελεχών ή ε¬ 
πιλογής μεμονωμένων στελεχών (βλ. Αρθρο 2, παραγρ. 3). 

Περιλαμβάνονται όλες οι δραστηριότητες, που είναι α¬ 
παραίτητες για την επιλογή των συγκεκριμένων στελε¬ 
χών. Οι δραστηριότητες είναι δύο κατηγοριών: 

-Επιλογή καιπρόσληψη στελεχών απότονιδιωτικότομέα. 

- Επιλογή και απόσπαση στελεχών από το Δημόσιο και 
τον ευρύτερο Δημόσιο τομέα. 

3.2 Λειτουργίες κατάρτισης των μελών των Ομάδων 
Στελεχών ή μεμονωμένων στελεχών (βλ. Αρθρο 2, πα- 
ραγρ.3) και γενικά λειτουργίες μετάδοσης τεχνογνω¬ 
σίας. 

Περιλαμβάνονται δραστηριότητες σχεδιασμού, οργά¬ 
νωσης και εκτέλεσης ενημερωτικών συναντήσεων, σεμι¬ 
ναρίων, ειδικών εκπαιδευτικών προγραμμάτων με στόχο 
την κατάρτιση των μελών των Ομάδων, αλλά και στελεχών 
των Φορέων Διαχείρισης Προγραμμάτων ή Υλοποίησης 
Εργων / Ενεργειών στην μεθοδολογία διοίκησης (πιαη- 
39βπΐ6ηΙ) Εργων / Ενεργειών και Προγραμμάτων, καθώς 
και σε νέα σύγχρονα συστήματα / διαδικασίες που απο¬ 
βλέπουν στην εξομάλυνση οργανωτικών αδυναμιών των 
Φορέωντου ευρύτερου Δημόσιου τομέα. 

Οι ανωτέρω δραστηριότητες υλοποιούνται σε συνεργα¬ 
σία με τους Τομείς Σχεδιασμού και Παροχής Υποστήριξης. 

4. Αρμοδιότητες Τομέα Παροχής Υποστήριξης 

Το αντικείμενο εργασίας του Τομέα Παροχής Υποστή¬ 
ριξης καλύπτει τις εξής λειτουργίες : 

4.1 Λειτουργίες διάγνωσης των αναγκών για την διαχεί¬ 
ριση, παρακολούθηση ή υποστήριξη των Προγραμμάτων 
ή Εργων / Ενεργειών των Φορέων προς τους οποίους πα¬ 
ρέχει υπηρεσίες η ΜΟΔ και σχεδιασμού της αναγκαίας υ¬ 
ποστήριξης. 

Περιλαμβάνονται δραστηριότητες καταγραφής της υ- 
πάρχουσας κατάστασης, διάγνωσης των ουσιαστικών α¬ 
ναγκών των Φορέων, διατύπωσης πρότασης υποστήρι¬ 
ξης, εισήγησης της πρότασης και σύναψης της σχετικής 
σύμβασης παροχής υποστήριξης. 

4.2 Λειτουργίες συγκρότησης και οργάνωσης των Ομά¬ 
δων Στελεχών (βλ. Αρθρο 2, παραγρ.3) και διάθεσής τους 
στους ανωτέρω Φορείς. 

Περιλαμβάνονται κάθε είδους δραστηριότητες διοίκη¬ 
σης (πΐ3η39θΓη6ηί) της εγκατάστασης και έναρξης δρα- 
στηριοποίησης κάθε Ομάδας (ή μεμονωμένου στελέ¬ 
χους), περιλα μβανομένωV των αναγκαίων χώρων εγκατά¬ 
στασης και του εφοδιασμού της με τον κατάλληλο 
εξοπλισμό πληροφορικής (άαΓάννβΓβ και δοίΙννβΓβ). 

4.3 Λειτουργίες παρακολούθησης και αξιολόγησης της 
αποτελεσματικότητας των προγραμμάτων κατάρτισης 
των μελών των Ομάδων Στελεχών και των μεμονωμένων 
στελεχών. 


4.4 Λειτουργίες παρακολούθησης του Εργου των Ο¬ 
μάδων Στελεχών και των μεμονωμένων στελεχών και συ¬ 
νεχούς κατάρτισης ή συμβουλευτικής τους υποστήρι¬ 
ξης· 

Περιλαμβάνονται δραστηριότητες συνεχούς παρακο¬ 
λούθησης του έργου των Ομάδων, ιδίως όσον αφορά την 
τήρηση των προτύπων συστημάτων και διαδικασιών, με 
βάση τα οποία πρέπει να δρούν, καθώς και δραστηριότη¬ 
τες συνεχούς ενημέρωσης, κατάρτισης και συμβουλευτι¬ 
κής υποστήριξης, των μελών των Ομάδων και των μεμο¬ 
νωμένων στελεχών για την αποτελεσματικότερη διεξαγω¬ 
γή του έργου τους. 

4.5 Λειτουργίες αξιολόγησης των Στελεχών και της συ¬ 
νολικής αποτελεσματικότητας και απόδοσης κάθε Ομά¬ 
δας Στελεχών. 

Περιλαμβάνονται δραστηριότητες συγκέντρωσης στοι¬ 
χείων και αξιολόγησης τόσο των στελεχών όσο και της κά¬ 
θε Ομάδας ως συνόλου και δραστηριότητες λήψης διορ¬ 
θωτικών αποφάσεων (π.χ. αντικατάσταση μέλους Ομάδας, 
ενίσχυση της Ομάδας με περισσότερο προσωπικό κλπ). 

4.6 Λειτουργίες Διοίκησης (Μ3η39βπΐθη{) Οργανωτι¬ 
κών Αλλαγών σε Φορείς που παρέχει υπηρεσίες η ΜΟΔ. 

Περιλαμβάνονται δραστηριότητες διάγνωσης της ανά¬ 
γκης επίλυσης προβλημάτων / αδυναμιών των Φορέων με 
οργανωτικές μεθόδους και συμβουλευτικής υποστήριξης 
των Φορέων για την υλοποίηση των σχετικών οργανωτι¬ 
κών αλλαγών. (Η μέριμνα για τον σχεδιασμότων οργανω¬ 
τικών αλλαγών είναι στις αρμοδιότητες του Τομέα Σχε- 
διασμού). 

4.7 Λειτουργίες υποστήριξης των Προγραμμάτων Δρά¬ 
σης της Εταιρείας 

Περιλαμβάνονται δραστηριότητες διαμόρφωσης και εισή- 
γηοης των Π ρογραμμάτων Δράσης της Εταιρείας και παρα¬ 
κολούθησης της προόδου της κανονικής εκτέλεσής τους. 

4.8. Λειτουργίες που συνδέονται με τις υποχρεώσεις 
της ΜΟΔ έναντι της Επιτροπής Παρακολούθησης του 
Προγράμματος Τεχνικής Βοήθειας (Διατύπωση Εκθέσε¬ 
ων Προόδου, Τεχνικών Δελτίων Ενεργειώντης ΜΟΔ, Δελ¬ 
τίων Παρακολούθησης κλπ). 

5. Αρμοδιότητες Διοικητικού - Οικονομικού Τμήματος 

Το αντικείμενο εργασίας του Τμήματος καλύπτει τις πα¬ 
ρακάτω λειτουργίες: 

5.1 Λειτουργίες Οικονομικού Προγραμματισμού και Ε¬ 
λέγχου 

Περιλαμβάνονται οι δραστηριότητες περιοδικού προϋ¬ 
πολογισμού των δαπανών της ΜΟΔ, διαμόρφωσης ταμεια¬ 
κών προγραμμάτων, εξασφάλισης της αναγκαίας χρημα¬ 
τοδότησης, περιοδικού ελέγχου εφαρμογής του προϋπο¬ 
λογισμού δαπανώνκαιδιερεύνησηςτωντυχόν αποκλίσεων 
και, τέλος, σύνταξης περιοδικών ισολογισμών. Επίσης πε¬ 
ριλαμβάνονται οι δραστηριότητες που συνδέονται με τους 
ελέγχους που προβλεπονται για την ΜΟΔ από την Ελληνι¬ 
κή Νομοθεσία και το Κοινοτικό Πλαίσιο Στήριξης. 

5.2 Λειτουργίες Λογιστηρίου 

Περιλαμβάνονται οι εργασίες της τήρησης του Λογιστι¬ 
κού Σχεδίου της ΜΟΔ και της διεξαγωγής των συναφών 
λογιστικών και διαχειριστικών διαδικασιών περιλαμβανο- 
μένων και των διαδικασιών της μισθοδοσίας του προσω¬ 
πικού της Μονάδας, των στελεχών των Ομάδων Στελεχών 
και των μεμονωμένων στελεχών. 



5.3 Λειτουργίες Προμηθειών 

Περιλαμβάνονται οι εργασίες για την εκτέλεση των δια¬ 
δικασιών προμήθειας κάθε είδους εξοπλισμού και υλικών 
για τις ανάγκες της Εταιρείας. 

5.4 Λειτουργίες διοικητικής και γενικής γραμματειακής 
εξυπηρέτησης 

Περιλαμβάνονται οι εργασίες γενικής γραμματειακής 
υποστήριξης (τήρησηπρωτοκόλλου, γενικού αρχείου εγ¬ 
γράφων, δακτυλογράφηση και αναπαραγωγή κείμενων, 
μεταφράσεις, χειρισμός τηλεφωνικού κέντρου και ΡΑΧ), 
και γενικής διοικητικής υποεπήριξης (εξωτερικές εργα¬ 
σίες, οδηγός κλπ) της Εταιρείας. 

6. Αρμοδιότητες Γ ραμματείας Διοίκησης 
Η Γραμματεία Διοίκησης παρέχει γραμματειακή εξυπη¬ 
ρέτηση στο Διοικητικό Συμβούλιο, και στο Γενικό Διευθυ¬ 
ντή της Εταιρείας. 

ΑΡΘΡΟ 4 

ΑΡΜΟΔΙΟΤΗΤΕΣ ΟΜΑΔΩΝ ΣΤΕΛΕΧΩΝ 

1 Οι Ομάδες Στελεχών συγκροτούνται για την κάλυψη 
των αναγκών σε εξειδικευμένο ανθρώπινο δυναμικό και 
τεχνογνωσία των παρακάτω Φορέων. 

(α) Των Φορέων που διαχειρίζονται προγράμματα που 
συγχρηματοδοτούνται από την Ευρωπαϊκή Ενωση. Στην 
περίπτωση αυτή οι Ομάδες Στελεχών αναλαμβάνουν τον 
ρόλο της Γραμματείας των αντιστοίχων Επιτροπών Πα¬ 
ρακολούθησης. 

(β) Των Φορέων με συντονιστικές ή εκτελεστικές αρμο¬ 
διότητες που αφορούν άμεσα περισσότερα του ενός 
Προγράμματα. 

(γ) Των Φορέων Υλοποίησης Εργων ή Ενεργειών των 
προηγουμένων Προγραμμάτων. Στην περίπτωση αυτή οι 
Ομάδες Στελεχών αναλαμβάνουν την διαχείριση και την 
τεχνική υποστήριξη των Εργων/Ενεργειών. 

2. Κάθε Ομάδα Στελεχών έχει συγκροτημένη εσωτερική 
διάρθρωση, διοικείται από Υπεύθυνο Συντονιστή της Ο¬ 
μάδας ο οποίος υπάγεται διοικητικά στην Γενική Διεύθυν¬ 
ση της ΜΟΔ και λειτουργικά αφ’ ενός στον Τομέα Παρο¬ 
χής Υποστήριξης (βλ. Αρθρο 3, παραγρ. 4) ως προς την 
μεθοδολογία εκτέλεσης του έργου της Ομάδας και την α¬ 
ξιολόγηση της και αφ’ ετέρου στον Πρόεδρο της αντί¬ 
στοιχης Επιτροπής Παρακολούθησης ως προς τον προ¬ 
γραμματισμό και το περιεχόμενο του έργου της Ομάδας. 

3. Οι ευθύνες και αρμοδιότητες των Ομάδων Στελεχών 
της προηγούμενης Παραγράφου 1 περιλαμβάνουν κυ¬ 
ρίως τις εξής λειτουργίες: 

(α) Εφαρμογή των Προτύπων Συστημάτων Λειτουργίας 
που έχουν σχεδιασθεί για την διοίκηση / διαχείριση των 
Προγραμμάτων που αντιστοιχούν στον χώρο ευθύνης 
του Φορέα. 

(β) Υλοποίηση των προβλεπομένων απόταπροηγούμενα 

συστήματα διαδικασιών διαχείρισης των Προγραμμάτων. 

(γ) Παρακολούθηση της προόδου των Εργων / Ενεργει¬ 
ών από φυσικής και οικονομικής πλευράς καιπαροχή σχε¬ 
τικής πληροφόρησης προς τους αρμόδιους φορείς. 

(δ) Εισήγηση της λήψης αποφάσεων για διορθωτικές ε¬ 
νέργειες διαχείρισης των Προγραμμάτων. 

(ε) Παροχή υπηρεσιών συμβουλευτικής υποστήριξής 
και κατάρτισης για την μετάδοση της αναγκαίας διαχειρι¬ 


στικής, διοικητικής και οργανωτικής τεχνογνωσίας στα 
στελέχη του Φορέα. 

4. Κατ’ εξαίρεση είναι δυνατόν να τίθεται στην διάθεση 
Φορέα Υλοποίησης Εργου / Ενέργειας και μεμονωμένο 
στέλεχος, εφ’ όσον από την μελέτη διάγνωσης των ανα¬ 
γκών του (βλ. Αρθρο 3, παραγρ. 4.1) προκύπτει ότι αυτό 
αρκεί για την αποτελεσματική υλοποίηση του έργου του. 

5. Οι ευθύνες και αρμοδιότητες των Ομάδων Στελεχών 
και των μεμονωμένων στελεχών της παραγράφου 4 που 
θα προκύπτουν από την Μελέτη διάγνωσης των αναγκών 
του αντίστοιχου Φορέα (βλ. Αρθρο 3, παραγρ. 4.1) θαπε- 
ριγράφονται στα αντίστοιχα Τεχνικά Δελτία. 

ΑΡΘΡΟ 5 

ΘΕΣΕΙΣ ΕΡΓΑΣΙΑΣ ΚΑΙ ΠΡΟΣΟΝΤΑ ΠΡΟΣΩΠΙΚΟΥ 

Α. ΚΕΝΤΡΙΚΗ ΥΠΗΡΕΣΙΑ 

1. Το προσωπικό της Κεντρικής Υπηρεσίας της ΜΟΔκα- 
ταλαμβάνει τις παρακάτω θέσεις εργασίας. Μιά θέση ερ¬ 
γασίας είναι δυνατόν να στελεχώνεται από ένα ή περισ¬ 
σότερα στελέχη ανάλογα με τις ανάγκες του περιεχομέ¬ 
νου εργασίας της θέσης εκτός των θέσεων υπευθύνων. 

1.1 Γ ενική Διεύθυνση 

- Γ ενικός Διευθυντής 

1.2 Τμήμα Επικοινωνίας 

- Υπεύθυνος Τμήματος Επικοινωνίας 

1.3 Τομέας Σχεδιασμού 

- Υπεύθυνος Τομέα Σχεδιασμού 

- Στέλεχος Τομέα Σχεδιασμού 

- Στέλεχος Εξοπλισμού Πληροφορικής 

- Στέλεχος Τράπεζας Πληροφοριών 

- Χειριστής Εξοπλισμού Πληροφορικής 

1.4 Τομέας Ανθρώπινου Δυναμικού 

- Υπεύθυνος Τομέα Ανθρώπινου Δυναμικού 

- Στέλεχος Τομέα Ανθρώπινου Δυναμικού 

1.5 Τομέας Παροχής Υποστήριξης 

- Υπεύθυνος Τομέα Παροχής Υποστήριξης 

- Στέλεχος Τομέα Παροχής Υποστήριξης 

1.6 Τμήμα Διοικητικό - Οικονομικό 

- Υπεύθυνος Τμήματος Διοικητικού - Οικονομικού 

- Στέλεχος Τμήματος Διοικητικού - Οικονομικού 

- Λογιστής 

- Διοικητικός Υπάλληλος 

- Υπάλληλος εξωτερικών εργασιών 

1.7 Γραμματεία Διοίκησης 

- Γραμματέας Διοίκησης 

- Διοικητικός Υπάλληλος 

- Υπάλληλος εξωτερικών εργασιών 
2.0 αριθμός του προσωπικού της Κεντρικής Υπηρεσίας 

της ΜΟΔ δεν μπορεί να είναι ανώτερος του 30. Το προ¬ 
σωπικό κατανέμεται στις θέσεις εργασίας με απόφαση 
του Διοικητικού Συμβουλίου της ΜΟΔ. 

3 Τα προσόντα που απαιτούνται για την κάλυψη των θέ¬ 
σεων εργασίας της Κεντρικής Υπηρεσίας της ΜΟΔ είναι 
τα εξής: 


ΘΕΣ Η ΕΡΓΑΣΙΑΣ 
(1) Γενικός Διευθυντής 


(2) Υπεύθυνος Τμήματος Επικοινωνίας 


(3) Υπεύθυνος Τομέα Σχεδιασμού 


ΠΡΟΣΟ ΝΤΑ ΠΡΟΣΩΠΙΚΟΥ 

Επιστημονικό στέλεχος με κατά προτίμηση μεταπτυχιακές 
σπουδές σε θέματα Διοίκησης, Οργάνωσης και Οικονομικών, 
υε τουλάχιστον 10ετή επαγγελματική προϋπηρεσία, με 3ετη 
προϋπηρεσία σε Διευθυντική θέση κατά προτίμηση του ιδιωτι¬ 
κού τομέα και με εμπειρία στον σχεδιασμο ή καιτην εκτελεση α¬ 
ναπτυξιακών προγραμμάτων καθώς και στην διοικιηση ομάδων 
ατόμων υψηλού επιπέδου επιφορτισμένων να επιτύχουν τεχνι¬ 
κούς ή επιχειρηματικούς στόχους. Πολύ καλή γνώση Αγγλικής 
ή Γαλλικής γλώσσας. 

Επιστημονικό στέλεχος με ειδικές σπουδές ή/και σημαντική ε- 
υπειρία σε θέματα επικοινωνίας προσανατολισμένων κατα 
προτ^ηση, στον δημόσιο τομέα. Πολύ καλή γνώσή Αγγλικής ή 
Γαλλικής γλώσσας. 

Επιστημονικό στέλεχος με ειδικές σπουδές ή/και σημαντική ε¬ 
μπειρία σε θέματα οργάνωσης μονάδων (κατα προτίμηση του 
δημόσιου τομέα), ρΓθίθσΙκαιρΓθ9Γ3πη πιαηαθβιπθηΐ, καθώς και 
σε θέματα σχεδιασμού και ανάπτυξης οργανωτικών σύστημα- 

_ . / Ν ^_' _ Αν λιιίΤΛΓ* \/λίι^Γ^ΓΓΠ^!'- 




(4) Στέλεχος Τομέα Σχεδιασμού 

(5) Στέλεχος Εξοπλισμού Πληροφορικής 


(6) Στέλεχος Τράπεζας Πληροφοριών 


Όπως της θέσης (5) αλλά με μικρότερη εμπειρία. 

Επιστημονικό στέλεχος με ειδικές σπουδές σε συστήματα πλη¬ 
ροφορικής (π.χ. Μηχανικός Πληροφορικής ή Ηλεκτρονικών Υ¬ 
πολογιστών) και επαγγελματική εμπειρία στην αξιολόγηση και 
οττιΧ/^νΤΊ Ρίηπλισυού ί1ΐ3Γάνν3Γβ και δοίΙνναΓθ). 


Επιστημονικό στέλεχος με ειδικές σπουδές στην ανάλυση / 
προγραμματισμό συστημάτων ά3ΐ3 ό3δθ. 


(7) Χειριστής εξοπλισμού πληροφορικής 


(8) Υπεύθυνος Τομέα Ανθρώπινου Δυναμικού 


ιιοικητικό Στέλεχος με επαγγελματική κατάρτιση στον χειρι- 
ιμό ηλεκτρ. υπολογιστών με συστήματα άβία ό3δβ. 

Επιστημονικά στέλεχος με ειδικές σπουδές ή/και σημαντική ε¬ 
μπειρία σε θέματα ανάπτυξης ανθρώπινων πόρων, επιλογής 
τροσωπικού και σχεδιασμού και οργάνωσης προγραμμάτων 
ΐίπι νρ.νικήτεοα υετάδοσης τεχνογνωσίας. 


(9) Στέλεχος Τομέα Ανθρ.Δυναμικού 

(10) Υπεύθυνος Τομέα Παροχής Υποστήριξής. 


9πως της θέσης (8) αλλά με μικρότερη εμπειρία. 

Επιστημονικό στέλεχος, με ειδικές σπουδές ή/και σημα^ική ε- 
ιπειρία σε θέματα ρΓθ)βοΙ και ρτοδτβηη πΐ3η39θΓπθηΙ καθώς και 
ιε θέματα διοίκησης ή συμβουλευτικής υποστήριξης φορέων 
τα την πραγματοποίηση οργανωτικών αλλαγών (κατα προ"”- 
ιηση στον δημόσιο τομέα). Πολύ καλή γνώση Αγγλικής η Γαλ- 

1 Ιΐ/νή/-· \/λίΛίΤΓΤΠί'. 


(11) Στέλεχος Τομέα Παροχής Υποστήριξης 

(12) Υπεύθυνος Τμήματος Διοικητικού - Οικονομικού 

(13) Στέλεχος Τμήματος Διοικητικού - Οικονομικού 

(14) Λογιστής 

(15) Διοικητικός Υπάλληλος 


(16) Υπάλληλος εξωτερικών εργασιών 

(17) Γραμματέας Διοίκησης 


Όπως της θέσης (10) αλλά με μικρότερη εμπειρία 

Επιστημονικό στέλεχος με οικονομικές σπουδές ή σπουδές 
στη διοίκηση επιχειρήσεων και εμπειρία σε θέματα χρηματο¬ 
οικονομικού Γπ 3 η 39 θηΐ 8 ηΙ και λογιστικής καθώς και στη δια¬ 
χείριση Κοινοτικών προγραμμάτων. 

Όπως της θέσης (12) αλλά με μικρότερη εμπειρία. 

Διοικητικό Στέλεχος με επαγγελματική κατάρτιση στην λογι¬ 
στική και σε λογιστικές και διαχειριστικές διαδικασίες. 

Διοικητικό Στέλεχος με επαγγελματική κατάρτιση σε θέματα 
Γραμματείας. Πολύ καλή γνώση Αγγλικής ή Γαλλικής γλωσ¬ 
σάς. 

Απόφοιτος Λυκείου με ικανότητα σε εργασίες εισός γραφείου 
ή δίπλωμα και εμπειρία οδήγησης αυτοκινήτου ή δικυκλου. 

Επιστημονικό Στέλεχος με διοικητικές σπουδές. Πολύ καλή 
γνώση Αγγλικής ή Γαλλικής γλώσσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Πέραντων στελεχώνπου θα καταλάβουν τις θέσεις ερ¬ 
γασίας των προηγουμένων παραγράφων, με απόφαση του 
Προέδρου του Διοικητικού Συμβουλίου της ΜΟΔ μπορεί να 
προσλαμβάνονται μέχρι τρεις (3) μετακλητοί υπάλληλοι 
(Αρθρο 14, παραγρ. 2, ια του Ν.2190/94) οι οποίοι θα απα¬ 
σχολούνται σε θέματα Διοικητικής υποστήριξης του Προέ¬ 
δρου του Δ.Σ. Επίσης μπορεί να προσλαμβάνεται με από¬ 
φαση του Δ.Σ., μετά από εισήγηση του Προέδρου του, Νο¬ 
μικός Σύμβουλος (Αρθρο 14 παραγρ.2, ιγτου Ν. 2190/94) τα 
προσόντα του οποίου καθορίζονται με απόφαση του Δ.Σ. 

5. Οι θέσεις εργασίας της παραγράφου 3 του παρόντος 
Αρθρου με αύξοντα αριθμό (7), (14), (15), και (16), ανή¬ 
κουν στην κατηγορία του διοικητικού και βοηθητικού προ¬ 
σωπικού. 

6. Η ανάπτυξη και η ετήσια δραστηριότητα της Κεντρι¬ 
κής Υπηρεσίας της ΜΟΔ αποτελεί “Ενέργεια” κατάτην έν¬ 
νοια του Κ.Π.Σ. και συντάσσεταιτο αντίστοιχο ετήσιο Τε¬ 
χνικό Δελτίο το οποίο αφού εγκριθεί από το Διοικητικό 
Συμβούλιο της Εταιρείας, τίθεται στην διάθεση της Επι¬ 
τροπής Παρακολούθησης. 

Β. ΟΜΑΔΕΣ ΣΤΕΛΕΧΩΝ 

1. Κάθε Ομάδα Στελεχών συγκροτείται από τον Υπεύθυνο 
Συντονιστή της Ομάδας, από συγκεκριμένες θέσεις εργα¬ 
σίας και από συγκεκριμένο αριθμό στελεχών ανά θέση ερ¬ 
γασίας. Οι θέσεις εργασίας και ο αριθμός στελεχών ανά θέ¬ 
ση θα προκύπτουν απάτην Μελέτη διάγνωσηςτων αναγκών 
κάθε συγκεκριμένου Φορέα (βλ. Αρθρο 3 παραγρ. 4.1). 

2. Η συγκρότηση, εγκατάσταση και συνεχής υποστήριξη 
Ομάδας Στελεχών αποτελεί “Ενέργεια” κατά την έννοια 
του Κ.Π.Σ. Οι Ενέργειες αυτές εντάσσονται στο ετήσιο 
πρόγραμμα δράσηςτης ΜΟΔ το οποίο υπόκειται σε τρίμη¬ 
νες κυλιόμενες αναθεωρήσεις. Εκτακτες περιπτώσεις αντι¬ 
μετωπίζονται από το Διοικητικό Συμβούλιο μετά από αιτιο¬ 
λογημένη εισήγηση του Γενικού Διευθυντή. Τα προγράμ¬ 
ματα δράσης της Εταιρείας αφού αποφασισθούν από το 
Δ.Σ. της Εταιρείας, εγκρίνονταιαπότην Επιτροπή Παρακο¬ 
λούθησης του Προγράμματος της Τεχνικής Βοήθειας. 
Τροποποιήσεις των Προγραμμάτων Δράσης κοινοποιού¬ 
νται στην Επιτροπή Παρακολούθησης του Προγράμματος 
της Τεχνικής Βοήθειας οι δε σημαντικές τροποποιήσεις 
τους εγκρίνονται απ’ αυτήν. Πρίν από την έναρξη υλοποίη¬ 
σης κάθε Ενέργειας συντάσσεται αντίστοιχο Τεχνικό Δελ¬ 
τίο το οποίο αφού εγκριθεί από το Δ.Σ. της Εταιρείας τίθε¬ 
ται στην διάθεση της Επιτροπής Παρακολούθησης. 

3. Για τα μεμονωμένα στελέχη εφαρμόζονται αναλογικά 
οι διατάξεις της προηγούμενης παραγράφου. 

Γ. ΑΝΑΓΚΑΙΑ ΕΠΑΓΓΕΛΜΑΤΙΚΗ ΕΜΠΕΙΡΙΑ ΣΤΕΛΕΧΩΝ 

1. Η ελάχιστη αναγκαία επαγγελματική εμπειρία των 
στελεχών για τις θέσεις εργασίας που ασκούν διοίκηση α¬ 
πεικονίζεται στον κατωτέρω πίνακα: 

Θέσεις "Ετη "Ετη Έτη Έτη ~ 

Εργασίας επαγγελ- επάγγελμά- προηγού- διευθ/κής 
ματικής τικήςεμπει- μενης εμπειρίας 

εμπειρίας ρίας σχετικά εμπειρίας σε ανάλο- 

με το αντί- στην γη θέση 

κείμενο της διοίκηση εργασίας 

θέσης έργα- ομάδων 
σίας 

Συντονιστές 

Ομάδων 

Στελεχών 


Υπεύθυνοι 

Τομέων και 

Τ μημάτων 

(2), (3), (8), 

(10), (12) 9 _6_;_ 3 

Για τα στελέχη των υπολοίπων θέσεων εργασίας, το 
Δ.Σ. καθορίζει την ελάχιστη αναγκαία επαγγελματική ε¬ 
μπειρία και την ελάχιστη επαγγελματική εμπειρία σε σχε¬ 
τικού αντικειμένου θέσεις εργασίας. 

2. Αναλυτικότερες προδιαγραφές για τα προσόντα και 
την εμπειρία των στελεχών που θα καταλάβουν τις διάφο¬ 
ρες θέσεις εργασίες περιλαμβάνονται στις προκηρύξεις 
των θέσεων. Με απόφαση του Δ.Σ. της ΜΟΔ μπορεί να προ- 
βλέπονται στις προκηρύξεις περισσότερα ή/και ειδικότερα 
προσόντα από τα αναφερόμενα στο παρόν Αρθρο. 

ΑΡΘΡΟ 6 

ΟΡΟΙ ΠΡΟΣΛΗΨΗΣ ΠΡΟΣΩΠΙΚΟΥ 

1. Το προσωπικό της ΜΟΔ προσλαμβάνεται από τον ι¬ 
διωτικό τομέα ή αποσπάται από το Δημόσιο καιτον ευρύ¬ 
τερο δημόσιο τομέα σύμφωνα με τις διατάξεις που περι- 
γράφονται στη συνέχεια. 

2. Ειδικά για το προσωπικό που ανήκει στην κατηγορία 
διοικητικού και βοηθητικού προσωπικού, εφαρμόζονται 
οι διατάξεις περί προσλήψεων που περιλαμβάνονται στον 
Νόμο 2190/94, όπως ισχύουν. 

3. Η πρόσληψη του προσωπικού γίνεται με συμβάσεις ο¬ 
ρισμένου χρόνου με απόφαση του Διοικητικού Συμβουλί¬ 
ου η οποία καθορίζει καιτην διάρκειατης κάθε σύμβασης. 
Οι συμβάσεις αυτές μπορούν να ανανεώνονται με απο¬ 
φάσεις του Διοικητικού Συμβουλίου μετά από αντικειμενι¬ 
κή αξιολόγηση της απόδοσης του προσωπικού, δενδύνα- 
νται όμως να μετατραπούν σε συμβάσεις αορίστου χρό¬ 
νου. Ενας εργαζόμενος που έχει αποσπασθεί στην ΜΟΔ 
από το Δημόσιο ή τον ευρύτερο Δημόσιο Τομέα μετά την 
λήξη της σύμβασής του με την ΜΟΔ, επιστρέφει αυτοδι¬ 
καίως στην θέση, την οποία κατείχε. Ο χρόνος υπηρεσίας 
στην ΜΟΔ για το προσωπικό που αποσπάται από το Δη¬ 
μόσιο καιτον ευρύτερο Δημόσιο Τομέα λογίζεται ως χρό¬ 
νος υπηρεσίας στον δημόσιο τομέα. 

4. Κάθε εργαζόμενος κατέχει μία συγκεκριμένη θέση 
Εργασίας, ο τίτλος της οποίας αντιστοιχεί κατά το δυνα¬ 
τόν στο πραγματικό της περιεχόμενο. Ενας εργαζόμενος 
μπορεί να προσληφθεί μόνο εάν πρόκειται να καλύψει συ¬ 
γκεκριμένη θέση εργασίας. Οι θέσεις εργασίας της ΜΟΔ 
και τα ειδικά προσόντα που απαιτούνται για την κάλυψή 
τους αναφέρονται στο Αρθρο 5. 

Η πρόσληψη μπορεί να ακυρωθεί από το Διοικητικό 
Συμβούλιο εάν μεταγενέστερα εξακριβωθεί ότι λείπουν 
τα απαιτούμένα για την κάλυψη της συγκεκριμένης θέσε- 
ως εργασίας προσόντα. Στην προκειμένη περίπτωση τη¬ 
ρούνται οι ισχύουσες διατάξεις περί καταγγελίας των 
Συμβάσεων Εργασίας. 

5. Απαραίτητα γενικάπροσόνταγιατηνπρόσληψη ενός 
εργαζόμενου και ανεξάρτητα της θέσης εργασίας που 
κατέχει είναι: 

(α) Να μην έχει στερηθεί των πολιτικών του δικαιωμάτων. 

(β) Να μην διώκεται και να μην έχει καταδικασθεί για κα¬ 
κούργημα ή από δόλο πλημμέλημα για το οποίο απειλεί¬ 
ται ποινή φυλακίσεως άνω του έτους ή έχει καταλογισθεί 
ποινή άνω των έξη μηνών. 

(γ) Να διαθέτει υγεία και αρτιμέλεια εκτός εάν η μή ύ¬ 
παρξη αρτιμέλειας δεν εμποδίζει την άσκηση των κα¬ 
θηκόντων της θέσης εργασίας για την οποία προοριζε- 
ται. 

(δ) Να έχει εκπληρώσει την στρατιωτική του υπηρεσία ή 
να έχει νόμιμα απαλλαγεί απ’ αυτήν. Να μην είναι ανυπό¬ 
τακτος ή να μην έχει καταδικασθεί τελεσίδικα για λιποτα¬ 
ξία. 

6. Οι προς πρόσληψη εργαζόμενοι υποχρεουνται προ 
της προσλήψεως να δηλώνουν υπεύθυνα τα βιογραφικά 
τους στοιχεία για την ατομική, επαγγελματική και οικογε¬ 
νειακή τους κατάσταση. Οι δηλούντες υπέχουν την ευθύ¬ 
νη της ανακριβούς δηλώσεως. Πρίν από την υπογραφή 
των συμβάσεων εργασίας των εργαζομένων θα προσκο¬ 
μίζονται απαραίτητα από τους υποψηφίους τα δικαιολο- 
γητικά πρόσληψής τους. 

7. Για την επιλογή του προσωπικού της ΜΟΔ ακολου¬ 
θείται η εξής γενική διαδικασία: 

7.1 Προκήρυξη θέσεων εργασίας. 

7.2 Ελεγχος τυπικών προσόντων και κατάρτιση καταλό¬ 
γου υποψηφίων για κάθε θέση, που διαθέτουν τα ζητού¬ 
μενα από την προκήρυξη της παραγράφου 7.1 τυπικά 
προσόντα. 

7.3 Διενέργεια γραπτών εξετάσεων των προηγουμένων 
υποψηφίων για την αξιολόγηση των ουσιαστικών τους 
προσόντων, και στην συνέχεια διενέργεια συνεντεύξεων 
με όσους ανταπεξέλθουν με επιτυχία στις εξετάσεις αυ¬ 
τές. 

7.4 Από την διαδικασία της γραπτής εξέτασης εξαιρού¬ 
νται οι υπεύθυνοι των τομέων και τμημάτων του Αρθρου 
5, και μετά από σχετική απόφαση του Δ.Σ., οι Υπεύθυνοι- 
Συντονιστές των Ομάδων Στελεχών καθώς και μεμονω¬ 
μένα στελέχη (βλ. Αρθρο 4, παραγρ. 4).Για τα στελέχη 
αυτά καταρτίζεται νέος κατάλογος υποψηφίων οι οποίοι, 
μετά την αξιολόγηση των προσόντων τους όπως προκύ¬ 
πτουν από τα στοιχεία που υποβάλλουν οι υποψήφιοι 
σύμφωνα με τις αντίστοιχες προκηρύξεις της παραγρά¬ 
φου 7.1, κρίνεται ότι μπορούν να καλύψουν πληρέστερα 
τις απαιτήσεις της κάθε θέσεως. Στη συνέχεια διενερ- 
γούνται συνεντεύξεις με τα στελέχη του προηγουμένου 
καταλόγου για την αξιολόγηση των ουσιαστικών τους 
προσόντων. 

7.5 Τελική επιλογή στελέχους από τους επικρατέστε¬ 
ρους υποψηφίους που θα προκόψουν από τις συνεντεύ¬ 
ξεις των παραγράφων 7.3 και 7.4, για την κάλυψη συγκε¬ 
κριμένης θέσεως Εργασίας από το διοικητικό όργανο λή¬ 
ψης της τελικής απόφασης επιλογής. 

Οι λεπτομέρειες των διαδικασιών επιλογής του προσω¬ 
πικού ρυθμίζονται με αποφάσεις του Δ.Σ. της ΜΟΔ. 

8. Η Προκήρυξη γιατην πλήρωση των θέσεων Εργασίας 

γίνεται με ευθύνη του Τομέα Ανθρώπινου Δυναμικού της 
Κεντρικής Υπηρεσίας της ΜΟΔ. Η προκήρυξη περιλαμ¬ 
βάνει την πλήρη περιγραφή των απαιτήσεων των θέσεων 
που προκηρύσσονται καθώς και σύντομη περιγραφή ερ¬ 
γασίας. Οι προκηρύξεις δημοσιεύονται σε τουλάχιστον 
τρείς (3) Εφημερίδες μεγάλης κυκλοφορίας. Το περιεχό¬ 
μενο των προκηρύξεων για όλες τις θέσεις εργασίας ε- 
γκρίνεται από τον Γενικό Διευθυντή της ΜΟΔ. Εάν πρό¬ 
κειται για την προκήρυξη των θέσεων του Γενικού Διευ- 
θυντού, των Υπευθύνων των Τομέων και Τμημάτων της 


Κεντρικής Υπηρεσίας και των Υπευθύνων - Συντονιστών 
των Ομάδων Στελεχών, το περιεχόμενο των σχετικών 
προκηρύξεων εγκρίνεται από το Διοικητικό Συμβούλιο 
της ΜΟΔ. 

9. Η συγκέντρωση των τυπικών στοιχείων που υποβάλ¬ 
λουν οι υποψήφιοι σύμφωνα με την προκήρυξη των αντι¬ 
στοίχων θέσεων, γίνεται σε όλες τις περιτττώσεις με ευθύ¬ 
νη του Τομέα Ανθρώπινου Δυναμικού της Κεντρικής Υπη¬ 
ρεσίας της ΜΟΔ. 

10. Η κατάρτιση των καταλόγων των υποψηφίων (βλ. 

προηγουμένως παραγράφους 7.2 και 7.4) γίνεται για όλες 

τις θέσεις εργασίας από Επιτροπή που ορίζεται από το Δι¬ 
οικητικό Συμβούλιο της Εταιρείας. Για την θέση του Γενι¬ 
κού Διευθυντή ή κατάρτιση του καταλόγου αυτού γίνεται 
από το Διοικητικό Συμβούλιο. 

11. Η διενέργεια των γραπτών εξετάσεων και των συνε¬ 
ντεύξεων με τους υποψηφίους των καταλόγων της προη¬ 
γούμενης παραγράφου 10 γίνεται με ευθύνη του Τομέα 
Ανθρώπινου Δυναμικού της Κεντρικής Υπηρεσίας της 
ΜΟΔ. Ειδικά για τις θέσεις των Υπευθύνων των Τομέων 
και Τμημάτων της Κεντρικής Υπηρεσίας καθώς και των Υ¬ 
πευθύνων - Συντονιστών των Ομάδων Στελεχών οι συνε¬ 
ντεύξεις με τους υποψηφίους γίνονται από Επιτροπή η ο¬ 
ποία ορίζεται από το Διοικητικό Συμβούλιο και απαρτίζε¬ 
ται από δύο μέλη του Δ.Σ. και από τον Γ ενικό Διευθυντή. 
Το Διοικητικό Συμβούλιο μπορεί να ορίζει και έναν εμπει¬ 
ρογνώμονα για την υποστήριξη των εργασιών της Επι¬ 
τροπής. Για την θέση του Γενικού Διευθυντή οι συνενε- 
ντεύξεις με τους υποψηφίους γίνονται από το Διοικητικό 
Συμβούλιο της ΜΟΔ. 

12. Οι τελικές αποφάσεις επιλογής λαμβάνονται από τα 
παρακάτω διοικητικά όργανα: 

(α) Από το Διοικητικό Συμβούλιο της ΜΟΔ για την θέση 
του Γενικού Διευθυντή, των Υπευθύνων των Τομέων και 

Τμημάτωντης ΜΟΔ και των Υπευθύνων - Συντονιστώντων 

Ομάδων Στελεχών. 

(β) Από τον Γ ενικό Διευθυντή για όλες τις άλλες θέσεις. 

13. Με απόφαση του Διοικητικού Συμβουλίου είναι δυ¬ 
νατή η χρησιμοποίηση των υπηρεσιών εξειδικευμένων Ε¬ 
ταιρειών Συμβούλων κατά την διαδικασία επιλογής του 
προσωπικού της ΜΟΔ. 

ΑΡΘΡΟ 7 

ΕΞΕΛΙΞΗ ΠΡΟΣΩΠΙΚΟΥ 
ΤΗΣ ΚΕΝΤΡΙΚΗΣ ΥΠΗΡΕΣΙΑΣ ΤΗΣ ΜΟΔ 

1. Η διενέργεια των δραστηριοτήτων της ΜΟΔ κατανέ- 
μεται σε συγκεκριμένες θέσεις Εργασίας σε κάθε μία των 
οποίων αντιστοιχούν συγκεκριμένες αρμοδιότητες / κα¬ 
θήκοντα. Κάθε εργαζόμενος της Εταιρείας καταλαμβάνει 
μία συγκεκριμένη θέση Εργασίας. Με απόφαση του Διοι¬ 
κητικού Συμβουλίου και με σύμφωνη γνώμη του εργαζό¬ 
μενου, ένας εργαζόμενος μπορεί να αναλαμβάνει και τα 
καθήκοντα και άλλης θέσης εργασίας. 

2. Σε κάθε θέση εργασίας αντιστοιχεί ένας μηνιαίος μι¬ 
σθός, ο οποίος εκφράζει το σύνολο της αμοιβής που δί¬ 
δεται από την Εταιρεία σε κάθε εργαζόμενο που κατέχει 
την θέση αυτή για την εκτέλεση των συγκεκριμένων κα¬ 
θηκόντων που ορίζονται για την θέση καθώς και για το εί¬ 
δος των αναλαμβανομένων ευθυνών και των ιδιαιτέρων 
προσόντων που απαιτούνται. Με την έννοια αυτή δεν είναι 
δυνατή η θέσπιση επιδομάτων που σχετίζονται με την πα- 

ρεχόμενη σε κάθε θέση εργασία, εκτός των περιπτώσεων 
που καθορίζονται από την υφιστάμενη γενική Εργατική 
Νομοθεσία. 

3. Κάθε θέση Εργασίας έχει συγκεκριμένη σχετική βα¬ 
ρύτητα ως προς τις υπόλοιπες. Η σχετική αυτή βαρύτητα 
αντικατοπτρίζει αψ’ ενός τα αναγκαία προσόντα, αφ ετέ¬ 
ρου τις αντίστοιχες προσπάθειες που πρέπει να καταβάλ¬ 
λονται από τους εργαζόμενους που θα κληθούν να στελε¬ 
χώσουν την θέση, για να ανταποκριθούν στις απαιτήσεις 
της. 

4. Το σύνολο των θέσεων εργασίας κατατάσσεται σε 
συγκεκριμένο αριθμό Μισθολογικών Βαθμίδων σε κάθε 
μία από τις οποίες αντιστοιχεί ένας συγκεκριμένος μηνι¬ 
αίος μισθός. Η κατάταξη αυτή γίνεται μετά από σχετική α¬ 
ξιολόγηση της σχετικής βαρύτητας των διαφόρων θέσε¬ 
ων εργασίας. Αρμόδιο για την απόφαση κατάταξης των 
διαφόρων θέσεων εργασίας στις μισθολογικές βαθμίδες 
είναι το Διοικητικό Συμβούλιο της Εταιρείας. Ομοίως ο α¬ 
ριθμός των μισθολογικών βαθμίδων και ο μηνιαίος μισθός 
που αντιστοιχεί σε κάθε μία καθορίζεται με απόφαση του 
Διοικητικού Συμβουλίου. 

5. Οι νέες θέσεις Εργασίας που είναι δυνατόν να δημι- 
ουργηθούν αξιολογούνται και κατατάσσονται στις ισχύ- 
ουσες μισθολογικές βαθμίδες ή δημιουργούχσαι νέες 
βαθμίδες για τις θέσεις μετά από σχετικές αποφάσεις του 
Διοικητικού Συμβουλίου. 

6. Οι μηνιαίοι μισθοί που αντιστοιχούν στις διάφορες μι- 
σθολογικές βαθμίδες είναι δυνατόν να υπόκεινται σε ετή¬ 
σια αναθεώρηση αναπροσαρμοζόμενοι με απόφαση του 
Διοικητικού Συβουλίου. Κατεύθυνση για την αναθέωρηστ) 
αυτή αποτελεί η μεταβολή του τιμάριθμου καταναλωτού 
κατά το προηγούμενο έτος. 

7. Η συσχέτισητων θέσεων εργασίας προς τις μισθολο- 
γικές βαθμίδες είναι δυνατόν να αναθεωρείται με απόφα¬ 
ση του Διοικητικού Συμβουλίου. Η αναθεώρηση αυτή έχει 
την έννοια της επανεξετάσεως της σχετικής αξιολόγησης 
των διαφόρων θέσεων εργασίας με βάση τις ενδεχόμενες 
μεταβολές του περιεχομένου εργασίας των υφισταμένων 
θέσεων ή την προσθήκη νέων θέσεων. 

8. Κάθε εργαζόμενος που καταλαμβάνει μία θέση εργα¬ 
σίας, με απόφαση του Διοικητικού Συμβουλίου, λαμβάνει 
ως μηνιαίο μισθό ποσό από -λ% έως -ι-λ%του μηνιαίου μι¬ 
σθού της μισθολογικής βαθμίδος στην οποία αντιστοιχεί 
η θέση. Τσ ποσοστό λ% ορίζεται με απόφαση του Διοικη¬ 
τικού Συμβουλίου. Εξαίρεση από τον κανόνα αυτού απο¬ 
τελούν οι εργαζόμενοι που αποσπώνται στην ΜΟΔ από το 
Δημόσιο και τον ευρύτερο δημόσιο τομέα. Οι εργαζόμε¬ 
νοι αυτοί εξακολουθούν να λαμβάνουν τις αποδοχές τους 
απάτην υπηρεσία στην οποία ανήκουν. Το Διοικητικό Συμ¬ 
βούλιο της ΜΟΔ αποφασίζει Σύστημα Ειδικών Επιδομά¬ 
των για τους εργαζόμενους που αποσπώνται από το Δη¬ 
μόσιο και τον ευρύτερο δημόσιο τομέα έτσι ώστε οι μηνι¬ 
αίες αμοιβές τους να μην απέχουν σημαντικά από τον 
μηνιαίο μισθό τις μισθολογικής βαθμίδας των θέσεων ερ¬ 
γασίας που καταλαμβάνουν. 

9. Η Εταιρεία καταβάλλει δαπάνες και αποζημιώσεις για 
εκτός έδρας εργασία για όλες τις θέσεις εργασίας, όταν 
απαιτείται, σύμφωνα με σχετικές αποφάσεις του Διοικητι¬ 
κού Συμβουλίου. 

10. Η Εταιρεία είναι δυνατόν να θεσπίσει συγκεκριμένα 
κίνητρα για την βελτίωση της απόδοσης των εργαζομέ¬ 
νων προς την κατεύθυνση της επίτευξης των στόχων της 


ΜΟΔ. Τα κίνητρα αυτά είναι δυνατόν να είναι είτε χρημα¬ 
τικά είτε μη χρηματικά (κοινωνικά, επιστημονικά κίνητρα). 
Τα χρηματικά κίνητρα χορηγούνται στους εργαζόμενους 
ως εφ’ άπαξ αμοιβή στο τέλος κάθε έτους. Το ύψοςτων κι¬ 
νήτρων, οι θέσεις εργασίας στις οποίες εφαρμόζονται και 
ο τρόπος κατανομής τους καθορίζεται με αποφάσεις του 
Διοικητικού Συμβουλίου. Βάση της κατανομής των κινή¬ 
τρων αποτελεί η απόδοση των εργαζομένων σε συγκεκρι¬ 
μένη χρονική περίοδο. Ο προσδιορισμός της απόδοσης 
των εργαζομένων προκύπτει με βάση συγκεκριμένο Σύ¬ 
στημα Αξιολόγησης του Προσωπικού. 

11. Εάν ένας εργαζόμενος μεταταγεί σε άλλη θέση Ερ¬ 
γασίας λαμβάνει ως μηνιαίο μισθό ποσό από -λ% έως 
-ι-λ%του μηνιαίου μισθού που αντιστοιχεί στην νέα θέση. 
Μετακίνηση προσωπικού σε θέση εργασίας που αντιστοι¬ 
χεί μικρότερος μηνιαίος μισθός δεν μπορεί να γίνει. Η α¬ 
πόφαση για την μετακίνηση εργαζομένου σε θέση υψη¬ 
λότερης μισθολογικής βαθμίδας λαμβάνεται από το Διοι¬ 
κητικό Συμβούλιο μετά από εισήγηση του Γενικού 
Διευθυντού και βασίζεται στην εφαρμογή του Συστήμα¬ 
τος Αξιολόγησης του προσωπικού. 

ΑΡΘΡΟ 8 

ΑΞΙΟΛΟΓΗΣΗ ΠΡΟΣΩΠΙΚΟΥ 

1. Κάθε εργαζόμενος στην Εταιρεία αξιολογείται κατά 
την διάρκεια της εργασίας του με βάση συγκεκριμένο Σύ¬ 
στημα Αξιολόγησης. 

2. Το πρώτο εξάμηνο της εργασίας κάθε νέου προσλαμ¬ 
βανόμενου στελέχους θεωρείται δοκιμαστικό η δε συνέχι¬ 
ση της εργασιακής σχέσεως εξαρτάται από την θετική α¬ 
ξιολόγηση της απόδοσής του που διαπιστώνεται με βάση 
το Σύστημα Αξιολόγησης Προσωπικού της Εταιρείας. 

3. Το Σύστημα Αξιολόγησης του Προσωπικού της Εται¬ 
ρείας αποτελεί την βάση για: 

(α) Την απόφαση συνέχισης της σύμβασης εργασίας 
μετά την πρώτη εξαμηνιαία δοκιμαστική περίοδο, την α¬ 
πόφαση ανανέωσης της σύμβασης εργασίας του προσω¬ 
πικού ή την απόφαση λύσης της σύμβασης. 

(β) Την μετακίνηση των εργαζομένων σε θέσεις υψηλό¬ 
τερης Μισθολογικής Βαθμίδος. 

(γ) Την λειτουργία του Συστήματος Παροχής Κινήτρων 
της Εταιρείας. 

4. Το Σύστημα Αξιολόγησης του Προσωπικού είναι δυ¬ 
νατόν να περιλαμβάνει και να αξιολογεί κριτήρια τόσο α¬ 
τομικής απόδοσης και συμπεριφοράς ενός εργαζόμενου 
όσο και απόδοσης Ομάδων Εργαζομένων. Η αξιολόγηση 
της απόδοσης είναι δυνατόν να βασίζεται τόσο σε υποκει¬ 
μενικά όσο και σε αντικειμενικά (μετρήσιμα) κριτήρια. Τα 
αντικειμενικά κριτήρια προσιδιάζουν περισσότερο στον 
προσδιορισμό της απόδοσης Ομάδων Εργαζομένων. 

5. Η ατομική απόδοση και συμπεριφορά ενός εργαζο¬ 
μένου είναι δυνατόν να βασίζεται στην συμπλήρωση Ατο¬ 
μικού Δελτίου Αξιολόγησης το οποίο περιλαμβάνει ως 
κριτήρια τις ιδιότητες εκείνες που διακρίνουν τους εργα¬ 
ζόμενους από απόψεως προσωπικής αποδόσεως και ε¬ 
παγγελματικής συμπεριφοράς. Τα κριτήρια αυτά είναι δυ¬ 
νατόν να διαφοροποιούνται ανάλογα με την φύση των ε- 
πιμέρους θέσεων εργασίας. 

6. Η συμπλήρωση των Ατομικών Δελτίων Αξιολόγησης 
γίνεται ετησίως και ειδικότερα για τους νεοπροσλαμβα- 



ΦΕΚ 896 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9475 


νόμενους και μετά το πέρας του πρώτου εξαμήνου της ερ¬ 
γασίας τους. Ως γενική αρχή, κάθε εργαζόμενος κρίνεται 
από τους δύο διαδοχικούς Προϊστάμενους του. Αυτό ση¬ 
μαίνει ότι: 

(α) Τα μέλη κάθε Ομάδας Στελεχών και τα μεμονωμένα 
στελέχη κρίνονται από τον Υπεύθυνο Συντονιστή της Ο¬ 
μάδας και τον Υπεύθυνο του Τομέα Παροχής Υποστήρι¬ 
ξης της Κεντρικής Υπηρεσίας. 

(β) Ο Υπεύθυνος - Συντονιστής μιας Ομάδας Στελεχών 
κρίνεται από τον Υπεύθυνο του Τομέα Παροχής Υποστή¬ 
ριξης της Κεντρικής Υπηρεσίας και τον Γενικό Διευθυντή. 

(γ) Τα στελέχη της Κεντρικής Υπηρεσίας κρίνονται από 
τον Υπεύθυνο του Τομέα ή του Τμήματος στον οποίον υ¬ 
πάγονται και τον Γενικό Διευθυντή. 

(δ) Οι Υπεύθυνοι των Τομέων και Τμημάτων της Κεντρι¬ 
κής Υπηρεσίας κρίνονται από τον Γενικό Διευθυντή και το 
Διοικητικό Συμβούλιο. 

7. Οι διαδικασίες του Συστήματος Αξιολόγησης του 
Προσωπικού καθώς και οι εφαρμογές του Συστήματος, 
διενεργούνται με την ευθύνη του Τομέα Ανθρώπινου Δυ¬ 
ναμικού της Κεντρικής Υπηρεσίας. 

8. Κάθε εργαζόμενος δικαιούται να ενημερώνεται επί 
της προσωπικής του αξιολόγησης. 

9. Τα επι μέρους κριτήριατου Συστήματος Αξιολόγησης 
Προσωπικού και οι διαδικασίες εφαρμογήςτου Συστήμα¬ 
τος αποφασίζονται από το Διοικητικό Συμβούλιο μετά α¬ 
πό εισήγηση του Γ ενικού Διευθυντού. 

ΑΡΘΡΟ 9 

ΠΕΙΘΑΡΧΙΚΟΣ ΕΛΕΓΧΟΣ ΠΡΟΣΩΠΙΚΟΥ 

1. Πειθαρχικό παράπτωμα αποτελεί κάθε παράβαση 
του υπηρεσιακού καθήκοντος, με πράξη ή παράλειψη, 
που είναι δυνατόν να καταλογισθεί. Το υπηρεσιακό καθή¬ 
κον προσδιορίζεται τόσο από το περιεχόμενο των κανονι¬ 
σμών, εγκυκλίων, οδηγιών και εντολών που ισχύουν ή εκ- 
δίδονται από τους ιεραρχικά ανωτέρους κάθε εργαζόμε¬ 
νου, όσο και από τα συγκεκριμένα καθήκοντα της θέσης 
εργασίας που κατέχει. 

2. Πειθαρχικές ποινές είναι: 

(α) Εγγραφη επίπληξη 

(β) Πρόστιμο μέχρι 25 % των αποδοχών ενός μηνός 
(γ) Προσωρινή παύση μέχρι ενός μηνός 
(δ) Λύση της Σύμβασης. 

3. Οι πειθαρχικές ποινές επιβάλλονται ανάλογα με την 
βαρύτητα του παραπτώματος. Για την αυτή πράξη επι¬ 
βάλλεται μία ποινή, ανεξάρτητα εάν περιέχει τα στοιχεία 
περισσοτέρων πειθαρχικών παρατττωμάτων. 

4. Η πειθαρχική δίωξη είναι τελείως ανεξάρτητη της α¬ 
ντίστοιχης ποινικής. Η ποινική δίωξη δεν αναστέλλει την 
πειθαρχική, μπορεί όμως με απόφαση της Γενικής Διεύ¬ 
θυνσης να ανασταλεί η πειθαρχική διαδικασία για εξαιρε¬ 
τικούς λόγους μέχρι τέλους της ποινικής δίκης. 

5. Τα πειθαρχικά παραπτώματα παραγράφονται; 

(α) Εάν πέρασε ένα έτος απάτην ημέρα που έγιναν γνω¬ 
στά στην Γ ενική Διεύθυνση και δεν κινήθηκε η πειθαρχική 
διαδικασία. 

(β) Εάν δεν εκδόθηκε απόφαση εντός έτους από την έ¬ 
ναρξη της πειθαρχικής δίωξη. Ως έναρξη πειθαρχικής 
δίωξης εννοείται η ανάθεση διοικητικής εξέτασης. 


6. Πειθαρχικό παράτττωμα που αποτελεί συγχρόνως και 
ποινικό δεν παραγράφεται πρό της παραλεύσεως του 
χρόνου που ορίζεται για την παραγραφή του τελευταίου. 

7. Τον πειθαρχικό έλεγχο ασκούν οι πειθαρχικά προϊ¬ 
στάμενοι μετά από εισήγηση των αμέσων διοικητικά προϊ¬ 
σταμένων του προσωπικού. Οι πειθαρχικά προϊστάμενοι 
είναι: 

(α) Ο Υπεύθυνος του Τομέα παροχής Υποστήριξης της 
Κεντρικής Υπηρεσίας της ΜΟΔ για όλο το προσωπικό των 
Ομάδων Στελεχών καθώς και για τα μεμονωμένα στελέχη 
και για τις ποινές της παραγράφου 2(α) και 2(β) του πα¬ 
ρόντος Αρθρου. 

(β) Ο Γ ενικός Διευθυντής για όλο το προσωπικό των Ο¬ 
μάδων Στελεχών και για τις ποινές της παραγράφου 2(γ) 
και 2(δ) του παρόντος Αρθρου καθώς και για όλο το προ¬ 
σωπικό της Κεντρικής Υπηρεσίας της ΜΟΔ ανεξάρτητα 
ποινής. 

8. Η αρμοδιότητα των πειθαρχικά προϊσταμένων δεν 
μπορεί να μεταβιβάζεται. Οι πειθαρχικά προϊστάμενοι ε¬ 
πιλαμβάνονται αυτεπάγγελτα των πειθαρχικών παραπτω¬ 
μάτων για τα οποία είναι αρμόδιοι. 

9. Η διαδικασία της άσκησης του πειθαρχικού ελέγχου 
είναι δυνατόν να περιλαμβάνει ανάλογα με την σοβαρό¬ 
τητα του πειθαρχικού παραπτώματος 

(α) Προκαταρκτική εξέταση (προανάκριση). 

(β) Διοικητική εξέταση (ανάκριση). 

(γ) Κλήση σε απολογία. 

10. Η πειθαρχική δίωξη τελειώνει με την έκδοση έγγρα¬ 
φης αποφάσεωςτου αρμοδίου πειθαρχικά προϊσταμένου 
στην οποία αναφέρεται η απαλλαγή ή η επιβολή πειθαρ¬ 
χικής ποινής. Η πειθαρχική απόφαση επιδίδεται με από¬ 
δειξη στον εργαζόμενο που αφορά. 

11. Επιτρέπεται έφεση κατά των αποφάσεων με τις ο¬ 
ποίες επιβάλλονται πειθαρχικές ποινές βαρύτερες της έγ¬ 
γραφης επίπληξης σύμφωνα με τα παρακάτω ; 

(α) Όταν ο πειθαρχικά Προϊστάμενος είναι ο Υπεύθυνος 
του Τομέα Παροχής Υποστήριξης (βλ. παράγραφο 7(α) 
παρόντος Αρθρου), η έφεση υποβάλλεται στην Γ ενική Δι¬ 
εύθυνση της Εταιρείας. 

(β) Όταν ο πειθαρχικά Προϊστάμενος είναι ο Γ ενικός Δι¬ 
ευθυντής (βλ. παράγραφο 7(β) παρόντος Αρθρου), η έ¬ 
φεση υποβάλλεται ενώπιοντου Διοικητικού Συμβουλίου. 

12. Η πειθαρχική ποινή της λύσης της σύμβασης εργα¬ 
σίας επικυρώνεται πάντοτε από το Διοικητικό Συμβούλιο 
της Εταιρείας. 

13. Η έφεση πρέπει να ασκηθεί μέσα σε 10 ημέρες από 
την κοινοποίηση της αποφάσεως με την οποία επιβάλλε¬ 
ται η ποινή. Η εμπρόθεσμη άσκηση της έφεσης αναστέλ¬ 
λει την εκτέλεση της ποινής. 

14. Όι αποφάσεις των οργάνων ενώπιον των οποίων υ¬ 
ποβάλλονται εφέσεις κατά αποφάσεων επιβολής πειθαρ¬ 
χικών ποινών, είναι τελεσίδικες. 

ΑΡΘΡΌ 10 

ΕΡΜΗΝΕΙΑ ΚΑΙ ΜΕΤΑΒΌΛΗ ΚΑΝΌΝΙΣΜΌΥ 

1. Όιδιατάξειςτουπαρόντος Κανονισμού ερμηνεύονται 
και διευκρινίζονται σε περίτττωση που δημιουργούνται 
αμφιβολίες για την σημασία τους, με αποφάσεις του Διοι¬ 
κητικού Συμβουλίου. 

2. Οι αρμοδιότητες των επι μέρους Υπηρεσιών της Ε¬ 
ταιρείας θεωρούνται ενδεικτικές και όχι αποκλειστικές 
του περιεχομένου εργασίας τους και επομένως είναι δυ¬ 
νατόν να ανατίθενται στα στελέχη τους καθήκοντα που 
δεν αναφέρονται με συγκεκριμένο τρόπο στην α^ίστοι^ 
περιγραφή του περιεχομένου εργασίας της κάθε μιάς, 
αλλά εντάσσονται στο ουσιαστικό της περιεχόμενο. 

3. Με απόφαση του Διοικητικού Συμβουλίου και σύμφω¬ 
νη γνώμη της Επιτροπής Παρακολούθησης του Προ¬ 
γράμματος Τεχνικής Βοήθειας μπορεί νατροποποιηθεί η 
οργανωτική δομή της ΜΟΔ με ανακατανομή των αρμο¬ 
διοτήτων στις υπηρεσίες της, να μεταβληθεί ο αριθμός 
των θέσεων εργασίας χωρίς αύξηση του μέγιστου αριθ¬ 
μού του προσωπικού της Κεντρικής Υπηρεσίας της ΜΟΔ 
και να συμπληρωθούν οι διατάξεις του παρόντος Κανονι¬ 
σμού. 


Ευρύτερες τροποποιήσεις του παρόντος κανονισμού 
μπορούν να γίνουν με την έκδοση σχετικής Υπουργικής α¬ 
πόφασης. 

ΑΡΘΡΟ 11 

ΙΣΧΥΣ ΤΟΥ ΚΑΝΟΝΙΣΜΟΥ 

Η ισχύς του παρόντος Κανονισμού αρχίζει από την ημε¬ 
ρομηνία δημοσιεύσεώς του στην Εφημερίδα της Κυβέρ¬ 
νησης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Μ.Ο.Δ. Α.Ε. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 16 Σεπτεμβρίου 1996 
ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

'ΚΔΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤΟΠ*ΡΑΧ 52 34 31^ 


_ ΠΛΗΡΟΦΟΡΙΕΣ 

■ ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΕΞΥΠΗΡΕΤΗΣΗΣ ΠΟΛΙΤΩΝ 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (06 

ΚΟΜΟΤΗΝΗ (0“ 

5248320 Δημοκρατίας 1 Τ.Κ. 691 00_ 

(031) 423956 
4136402 
4171307 
(061)271249 
224581 

(0651)21901 

(0531)22637 

ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά δσελιδο η μέρους αυτου 


ΡΤΗΣΙΕΣ ΣΥΝΔΡΟΜΕΣ Φ.Ε.κ! 


Τεύχος 


Α'(Νόμοι, Π.Δ., Συμβάσεις κ.τλ.) 30 000 ^ΡΧ- 2 500 » 

Β' (Υπουργικές αποφάσεις κ.τλ.) · 500 » 

Γ (Διορισμοί, απολύσεις κ.τλ. Δημ. Υπάλληλων) ^υ.υυυ ^ 

Δ' (Απαλλοτριώσεις, πολεοδομία κτλ.) ^ϋ.υυυ >> 

Αναπτυξιακών Πράξεων (Τ.Α.Π.Σ.) ιη ηηη 500 

Ν.Π.Δ.Δ. (Διορισμοί κ.τλ.προσωπικού Ν.Π.Δ.Δ.) '^.υυυ » 

Παράρτημα (Πίνακες επιτυχόντων διαγωνισμών) ^ υυυ >> 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 

Ανωτάτου Ειδικού Δικαστηρίου (Α.Ε.Δ.) ^ 

Ανωνύμων Εταιρειών & Ε.Π.Ε. 10 000 » 600 » 

Πρ οκηρύξεων Α.Σ.Ε.Π. ______—---- 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε._ ^ 20 . 0^0 » _-;;- 


* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή κ ι 

σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. ^ , , ... 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑ- 

ΠΕΤ(Καποδιστρίου 34 -Αθήνα) και στις άλλες πόλεις από τα Δημοσία Ταμεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσο της συνδρομής. 

* Οι Δήμοι και οι Κοινότητες πληρώνουντο μισό χρηματικό ποσό της συνδρομής και ολοκληρο το ποσο υπέρ του ΤΑ ^ 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικο διάστημά. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφ α διπλοτύπων, ταχυδρομικές επιταγές και χρηματικά γραμμάτια δεν γινοντα^κτα. - 

I Οι υπηρεσίες κοινού λειτουργούν καθημερινό από 08.00^ έως 13.30^ 







